Діни алауыздықты қоздырды деген күдікті Ресейден қайтарылды
"Діни алауыздықты қоздырды деген күдікті Ресейден қайтарылды" | "https://abai.kz/post/187786"
TITLE: Діни алауыздықты қоздырды деген күдікті Ресейден қайтарылды
URL: https://abai.kz/post/187786
META: "Діни алауыздықты қоздырды деген күдікті Ресейден қайтарылды" | "https://abai.kz/post/187786"
DATE: 13.09.2024
AUTHOR(s): Abai.kz
TOTAL WORDS: 111
TEXT: Қазақстан Республикасы мен Ресей Федерациясының құқық қорғау органдары өткізген бірлескен іс-шаралардың нәтижесінде діни алауыздықты қоздырғаны үшін іздеуде жүрген Қазақстан азаматы Ресейден қайтарылды. Күдікті 2016-2017 жылдары Алматы қаласында бірнеше рет діни алауыздықты қоздыруға, азаматтардың діни сезімдерін қорлауға, азаматтардың дінге деген көзқарасы негізінде олардың эксклюзивтілігін, артықшылығын және кемістігін насихаттауға бағытталған әрекеттер жасаған. Бұл қылмыстың өзге де қатысушылары әртүрлі жауаптылыққа тартылды, ал күдікті қылмыс жасағаннан кейін бой тасалап, халықаралық іздеуге жарияланды. Осыдан кейін, 2017 жылы күдікті Мәскеуде қарақшылық жасап, сотталған. Ресейде жазасын өтегеннен кейін аталған адам қылмыстық жауапкершілікке тарту үшін Қазақстанға қайтарылды. Қазіргі уақытта күдікті тергеу изоляторына қамалды. Аталған қылмысты жасағаны үшін бес жылдан он жылға дейінгі мерзімге бас бостандығынан айыру жазасы қарастырылған. Abai.kz
